
            Finanšu ministrijai

Atzinums par Ministru kabineta noteikumu projektu "Grozījumi 
Ministru kabineta 2017.gada 28.marta noteikumos Nr.187 
“Sabiedrisko pakalpojumu sniedzēju iepirkuma procedūru 
un metu konkursu norises kārtība”” un tā sākotnējās ietekmes 
novērtējuma ziņojumu (anotācija) (VSS-619)


           Vides aizsardzības un reģionālās attīstības ministrija savas kompetences ietvaros izvērtēja Ministru kabineta noteikumu projektu “Grozījumi Ministru kabineta 2017.gada 28.marta noteikumos Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība”” un tā sākotnējās ietekmes novērtējuma ziņojumu (anotācija) (turpmāk – anotācija) (VSS-552), un saskaņo tā tālāku virzību bez iebildumiem.
           Vienlaikus izsakām šādu priekšlikumu.
           Lūdzam precizēt anotācijas IV. sadaļu atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 6. punktam un pilnveidot anotācijas VII. sadaļas 2.punktu atbilstoši instrukcijas 66.punktam.

